Diari Oficial de la Generalitat Valenciana


Sumari del DOGV 6821, del 18-07-2012 (2012/6694)

Notificació de resolució sobre declaració d'interés comunitari. Expedient número DIC-04/0003 San Fulgencio.
-----------------------------------------------------------------------------------------------------------

### Dades del document

Número de DOGV
:   6821

Data del DOGV
:   18-07-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/6694


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de resolució sobre declaració d'interés comunitari. Expedient número DIC-04/0003 San Fulgencio. [2012/6694]  
Han resultat infructuoses les gestions realitzades per a efectuar la notificació dirigida a Richard Johan Martin i Ana Karin Veronika Bernstrand al domicili que figura en la seua sol·licitud de declaració d'interés comunitari per a la implantació d'una residència d'animals a San Fulgencio i, per tant, d'acord amb el que preveu l'article 59 de la Llei de Règim Jurídic de les Administracions Públiques, es du a terme per mitjà d'este edicte.  
Acte que es notifica: el conseller de Medi Ambient, Aigua, Urbanisme i Habitatge, amb data 16 d'octubre de 2009, va adoptar la resolució que a continuació es transcriu:  
«Vist l'expedient promogut per Richard Johan Martin i Ana Karin Veronika Bernstrand, de sol·licitud de declaració d'interés comunitari per a la implantació d'una residència d'animals, en sòl no urbanitzable, partida de Los Ortices, polígon 8, parcel·les 66 i 67, del municipi de San Fulgencio, i de conformitat amb els antecedents de fet següents:  
  
1. Amb data 9 de gener de 2004 s'ha presentat una declaració d'interés comunitari per a la implantació d'una residència d'animals a la partida de Los Ortices, polígon 8, parcel·les 66 i 67, del municipi de San Fulgencio.  
2. El sòl on es pretén implantar l'activitat es troba classificat pel planejament vigent del municipi de San Fulgencio com a sòl no urbanitzable.  
3. Consten en l'expedient els informes següents:  
- Ajuntament de San Fulgencio: informe amb data 4 de març de 2004, en què s'indica que no complix el paràmetre de l'ocupació i amb la reculada especificada en el PGOU per a sòl no urbanitzable, i informe amb data 7 de juny de 2004, en què s'indica que, una vegada examinada la documentació aportada, sí que es complix.  
- Conselleria de Medi Ambient, Aigua, Urbanisme i Habitatge, Secció de Qualitat Ambiental: informe amb data 18 de maig de 2004  
- Conselleria de Medi Ambient, Aigua, Urbanisme i Habitatge, Servici d'Ordenació Territorial de la Direcció General de Planificació i Ordenació Territorial, amb data 5 d'abril de 2006, 7 de juny de 2007 i 25 de gener de 2008, que emet informes desfavorables perquè no es complixen les previsions que conté el PATRICOVA.  
- Conselleria d'Infraestructures i Transport, Divisió de Carreteres de la Direcció General d'Obres Públiques: informes desfavorables amb data 7 de gener de 2005, 12 d'abril de 2005, 19 de juliol de 2005 i 25 d'octubre de 2005, i informe favorable amb data 12 de juny de 2006.  
  
4. Amb data 18 de novembre de 2008, el Servici Territorial d'Ordenació del Territori d'Alacant emet un informe desfavorable respecte a esta sol·licitud de declaració d'interés comunitari i se'n proposa la inadmissió a tràmit.  
5. Amb data 25 de setembre de 2009, el Servici de Coordinació Territorial de la Direcció General d'Urbanisme, basant-se en les dades aportades en l'informe remés pel Servici Territorial, emet un informe en relació amb les seues competències de supervisió i coordinació i a fi de la determinació dels criteris i les directrius de política urbanística i de sòl.  
Fonaments de dret:  
1. Per a resoldre sobre esta sol·licitud, té atribució el conseller de Medi Ambient, Aigua, Urbanisme i Habitatge, tal com s'establix en l'article 6j del Reglament dels Òrgans Territorials i Urbanístics de la Generalitat, aprovat pel Decret 162/2007, de 21 de setembre.  
  
2. La sol·licitud a què es referixen estes actuacions s'ha de resoldre en vista de les disposicions de la Llei 4/1992, de 5 de juny, de la Generalitat Valenciana, del Sòl no Urbanitzable, en relació amb el que s'establix en la disposició transitòria tercera de la Llei 10/2004, de 9 de desembre, de la Generalitat, de Sòl no Urbanitzable.  
3. De conformitat amb les disposicions dels informes sectorials emesos pel Servici d'Ordenació Territorial de la Direcció General de Planificació i Ordenació Territorial, en sòl no urbanitzable afectat per risc d'inundació de nivell 2, com és este cas, es prohibixen, entre altres usos, els estables, les granges i els vivers d'animals (article 22 de la normativa PATRICOVA).  
Prenent com a base estos antecedents, s'ha de concloure la incompatibilitat de l'actuació sol·licitada pel PATRICOVA i com que, en cap cas, l'actuació pretesa podria ser objecte de declaració d'interés comunitari, resulta pertinent no admetre a tràmit la sol·licitud formulada, ja que qualsevol que siga la documentació que puga aportar-se a l'expedient al llarg de la tramitació, no podria variar gens esta consideració inicial.  
  
Esta circumstància es va posar de manifest al promotor de l'actuació per mitjà d'un escrit amb data 8 de maig de 2006, notificat el dia 16 del mateix mes, a fi que, d'acord amb el que preceptua l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de quinze dies al·legue el que considere convenient en defensa dels seus interessos. En este sentit, l'interessat ha aportat fins en dos ocasions documentació amb la finalitat d'intentar esmenar les deficiències assenyalades pel PATRICOVA i no ho ha aconseguit perquè, com s'ha dit adés, consten en l'expedient fins a tres informes desfavorables en relació amb la incompatibilitat amb el pla.  
  
Per tot això, s'observa la incompatibilitat d'allò que s'ha sol·licitat amb els preceptes i les normes esmentades d'aplicació pertinent en matèria d'urbanisme, i resolc:  
  
Únic  
Inadmetre a tràmit la sol·licitud formulada per Richard Johan Martin i Ana Karin Veronika Bernstrand, de sol·licitud de declaració d'interés comunitari per a la implantació d'una residència d'animals, en sòl no urbanitzable, partida de Los Ortices, polígon 8, parcel·les 66 i 67, del municipi de San Fulgencio.  
Contra esta resolució, que esgota la via administrativa, es pot interposar un recurs de reposició davant del conseller de Medi Ambient, Aigua, Urbanisme i Habitatge en el termini d'un mes, comptador des de l'endemà de la notificació, d'acord amb el que establixen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta en la Llei 4/1999, de 13 de gener, o un recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació, de conformitat amb les disposicions de l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, tot això sense perjuí que els interessats puguen exercitar qualsevol altre recurs que consideren oportú.»  
  
  
València, 19 de juny de 2012.- El director general d'Avaluació Ambiental i Territorial: Juan Giner Corell.